Dit was moeilik om toegang tot eetplekke te kry omdat 'n mens nie bewus is dat jy moet bespreek. Die inhoud van die winkels kan opgradeer word. Oor die algemeen is Paternoster 'n mooi vissersdorp vir 'n rustige vakansie.
Prins Albert is 'n pragtige dorp, maar gaan tans baie swaar gebuk onder die droogte. Die dorp is nie mooi op die oomblik nie, maar sal altyd 'n bekoring inhou.
Die dorp kom voor asof dit nie juis 'n geskiedkundige agtergrond het nie, behalwe die NG Kerk is daar geen ander van soortgelyke aard nie. Die besoek aan Boplaas was 'n teleurstelling, met geboue en kafee nie op dieselfde standaard in vergelyking met ander soortgelyke fasiliteite in die bedryf nie.
'n Mooi en skoon dorp, nie net met wonderlike erfenis nie, maar ook vir die natuurliefhebber. Vooraf navorsing ten opsigte van die geskiedenis en omgewing sal baie bydra om beter waardering te hê (toerismekantoor was gesluit).
'n Dorp met 'n aangename atmosfeer wat aan die verwagtinge van 'n klein kusdorp voldoen. Die hoogtepunt om aan die mees suidelike punt van Afrika te staan (met foto as bewys!), was 'n besondere ondervinding. Agulhas Nasionale Park verdien ook erkenning vir die uitstekende omgewing en fasiliteite wat hulle geskep het!
Verfrissend anders en beslis die moeite werd. Die argitektuur en spierwit dakhuisies is uit 'n ander wêreld.
Bonnievale moet een van die eerste plekke wees waar jy 'n naweekwegbreek uit die stad gaan soek! So baie opsies vir verblyf en aktiwiteite rondom die Breërivier.